هو أنا مقريتش لمحمد صادق غير هيبتا ... وكانت عاجبني جدا أثناء قرايتي ليها .. بعد ما خلصتها حسيت انها قصة مسلية أسلوبها لطيف .. وفيه حبكة حلوة جدا .. أما عن انستا حياة .. فأنا لاحظت أن محمد صادق هنا كان بيحاول يخاطب شعب الفيس البوك العظيم .. ويجذب قرائه بأنه يقرب منهم .. حاول يأخد الفئة اللي نفسها تنتحر ويتكلم معاهم ويحاول يقنعهم بفكرة البحث عن أكتر من سبب يخليهم يتمسكوا بالحياة ... الفصحى بتاع محمد صادق سيئة جدا .. ده غير أننا لو حاولنا ندور عل متعة ادبية ليك وانت بتقرأ وقد ايه هتستمتع باللغة والألفاظ .. نلاقي ان ده مش موجود خالص فالرواية باستثناء بعض الاقتباسات اللي عجبتني .. فكرة الرواية كانت جديدة البحث عن أسباب للحياة .. لكن طريقة التعبير عن الفكرة مكانتش مقنعة بالمرة يمكن هو بيخاطب الزمن وطريقة التفكير المعاصرة لكن معجبنيش .. كمان الحوار مش حلو برضه .. حاول ان يطور من نفسه ويغير فكرة الحوار بالعامية ويخلي اتنين بيحبوا بعض يتكلموا بالفصحى .. كانت فكرة لطيفه .. لكن الحوار مكانش قوي ولا مؤثر .. والشخصيات زي ما كتير قال كانت سطحية جدا .. الرواية لا تعتبر رواية .. هي مجرد قصة ممكن تتلخص وتتكتب عل الفيس ... فكرتك حلوة لكن معرفتش تعبر عنها بالطريقه الصح والمناسبة .. هيبتا أحسن كتير .. توقعت حاجة أفضل من اللي قريته بمراحل .. ده غير أني كملت الرواية عشان ألاقي نهاية مبهمة بتوصل فكرة كالعادة بس نهاية مفتوحة ... منصحش حد يقرأها ..
reviews (hotels, books, movies, products and a few airlines)